
"Aki odamegy, az tudja, mire számítson" – Erőszak-sztereotípiák és szexizmus a gólyatábori nemi erőszakkal kapcsolatos cikkek kommentjeiben

Dolgozatomban a 2014. augusztus 31. és december 16. között megjelent, a gólyatábori nemi erőszakokkal kapcsolatos eseteket feltáró cikkek kommentjeit vizsgálom a diskurzuselemzés módszereivel.

Kutatói kérdéseim az volt, hogy milyen erőszak-sztereotípiák, az áldozatot érintő hátrányos megkülönböztetés, illetve az elkövetővel szembeni önbíráskodás jelenik meg a hozzászólások között, és hogy ezek milyen arányban fordulnak elő.
A vizsgálatomhoz a kiinduló keretet az Illinois Rape Myth Acceptance Scale adta, de ahogyan azt a módszert bemutató fejezetben bizonyítom, a hozzászólások vizsgálatakor érdemes a humort, az indirekt szexizmust, és az elkövetőre irányuló agressziót is bevonni a vizsgálat tárgykörébe.

A különböző eseteket a dolgozatomban is különböző, kvalitatív és kvantitatív módszerekkel vizsgálom, rámutatva arra is, miért nem lehet az áldozat viselkedése mérvadó egy nemi erőszak megítélése szempontjából.

Végezetül összegzem, miért tartom örvendetesnek a nemi erőszakról szóló diskurzus hazai megindulását, még akkor is, ha ennek formája, a dolgozatból is láthatóan, hagy kívánnivalókat maga után.



